
DISPUTATIO  IN  AUGURALE 

DE 

NOVA  DOCTRINA  PHRENOLOGXCA. 


AUCTORE  GEORGIO  TURNER. 


Quamvis  homines  solertissimi  summis  vi¬ 
ribus  conati  sunt  officia  patefacere  quibus 
perfungitur  cerebrum,  omnibus  aevis  ad  hoc 
fere  tempus,  vix  aliquid  certum  de  vera  eo¬ 
rum  natura  intelligitur.  Anatomici,  equi- 
dem,  edocuerunt  omnes  partes  summa  cura 
et  consilio  constitutas,  nec  licet  dubitare  si 
modo  rationem  ejus  fabricae  nobis  pateface¬ 
ret  experientia,  quin  has  haud  aliter  ac  ce¬ 
teras  in  corpore  ubique  perspiciamus,  ad 
proprios  usus  pulchre  accomodatas.  Hodie 
cerebrum  esse  organum  per  quod  sentimus, 
cogitamus,  et  agimus,  expertum  est,  sed  hoc 
non  fuit  ignotum  primis  medicinam  facien- 


A 


£  DE  DOCTRINA  PHRENOLOGICA. 

tibus,  nec  hodierni  notitiae  hujus  rei  tanta 
incrementa  attulerunt,  ut  liceat  sibi  de  hac 
re  multa  jactari.  Societas  arctissima  menti  et 
corpori  intercedit,  sic  ut  injuria  uno  excep¬ 
ta,  alteram  mutua  afficit,  sed  hujus  vinculi 
quis  mirabilis  est  modus,  quo  pacto  mens 
divina  agit  imperia  in  genus  nervosum,  quae 
sedes  et  natura,  et  quid  subtile  per  nervos 
missum  vitae  munera  gignit,  et  sustentat, 
licet  nuper  acrius  disputatum  aeque  latuit 
hodiernis  ae  veterioribus,  et  fortasse  semper 
latiturum. 

Plures  scientiae  eximiis  fructibus  excul¬ 
tae,  subministrando  artibus  et  deliciis  vitae, 
omnium  attentionem  arripuerunt,  et  sibi 
et  cultoribus  summam  laudem  et  gloriam 
attulerunt.  Dum  interea  mentis  humani 
philosophia,  uti  fuit  officium,  adeo  non  aliis 
scientiis  lucem  praebuit,  ut  ipsa  in  tenebris 
versata  adhuc  incerto  pede  incessit,  nec  in 
futuro  quid  utile  promittit.  Post  tam  in¬ 
genia  hac  re  fatigata,  nostrae  facultates  haud 
numero  auctae  sunt,  et  vix  leges  quas  ser- 

vant  melius  liodie  ac  olim  perspectae  fue¬ 
runt,  nec  desunt,  qui  nulla  illustria  incre¬ 
mentarem  capturam  esse  ex  studio  philoso¬ 
phorum  putant,  donec  contemplatio  naturae 
mentis,  simul  cum  cognitione  structurae  ip¬ 
sius  cerebri,  non  consociatur.  Quum  tanta 
obscuritas  undique  premit  rem,  oportet  om¬ 
nia  benigniter  excipere,  et  fovere,  si  fortasse 
aliquid  iis  insit  veri.  Igitur  hac  dissertati¬ 
one  statui,  breviter  memorare  imprimis  opi¬ 
niones  quas  nuperrime  Doctores  Gallus 
et  Spurzheimus,  de  usu  cerebri  protule¬ 
runt,  quorum  rumor  ad  nullas  aures  non  de¬ 
latus  est, et  postea  quae  iis  contra  objicianta. 

Praetermissis,  igitur,  omnibus  quaestioni¬ 
bus  de  natura  intima  mentis,  et  modo 
ejus  agendi  in  cerebrum,  quasi  minus 
spectantia  ad  rem,  illi  pro  comperto  ha¬ 
bent  omnes  animi  facultates  ad  caput 
pertinere,  et  eo  extrinsecus  certis  eminen¬ 
tiis  indicari.  Hoc,  primum  casu  fortuito 
sibi  objectum,  nunc  dicunt  comprobatum 
esse,  observatione  diu  et  saepe  rei  terat  a. 

Praeterea  affirmant,  facultates  animi  esseom- 
nibus  insitas,  et  nulla  occasione  nactas.  Non 
recusant  doctrinam  et  cultum  multum  con¬ 
ferre  ad  has  dotes  augendas  ubi  adsint,  sed 
eas  existere,  prius  oportere  quam  ulla  exer¬ 
citatio  homines  efficeret  adeo  dispares,  mu¬ 
neribus  ingenii  et  intellectus,  contendunt.  In¬ 
ter  causas  ex  quibus  ut  aliqui  suadent  huma¬ 
num  ingenium  paulatim  extruitur,  vel  ad 
certa  studia  prae  aliis  allicitur,  fortasse,  plus 
justo  concessum  fuit  imperio  coeli,  diaetae, 
vel  aetati  ineunti,  dum  adhuc  mens  tenera 
et  mollis  facile  accepisset,  et  factas  impres¬ 
siones  diu  retinuisset.  Tamen  hoc  manifes¬ 
tum,  nos  saepe  videre  pueros, — iisdem  pa¬ 
rentibus  natos, — quod  ad  culturam  mentis 
et  corporis  omnibus  aequaliter  gaudentes, 
nihilo  secius,  post  aliquot  tempus  adeo  dis¬ 
sidentes  inter  se,  ut  dissimilitudinem,  nisi  ad 

ingenia  et  indoles  natura  ab  origine  diversa, 

*  • 

vix  fuisset  cui  satis  certe  referre  potuisse¬ 
mus.  Quo  magis  certiores  simus  de  ea¬ 
dem  re,  G.  et  S.  multa  narrant  de  mori¬ 
bus  quorundam  animalium  sibi,  et  aliis 

saepe  observata.  Si  eorum  habitus,  sine  im¬ 
pulsu  interno  ex  solo  usu  et  cultura  prove¬ 
niunt,  quaerunt,  cur  aves  alienis  incubati, 
haud  tamen  minus  postea  ac  si  res  non  fu¬ 
isset,  mores  suorum  parentum  observant. 
Canis  venaticus,  cum  socii  semper  occupati 
caminum  nullum  locum  prope  sibi  relique¬ 
runt  consuevit  foras  egredi,  et  latrare,  con¬ 
tinuo  omnes  occurrunt  sibi  sonitu  excitati, 
quo  facto,  facile  votum  sibi  confecit.  Sed 
licet  hoc  dolo  saepe  decepti,  nunquam  reli¬ 
qui  fallaciam  vicissim  adhibuerunt. 

Attamen  non  defuerunt  viri  magni  nomi¬ 
nis  qui  rati  sunt  mentem  aeque  valere  in 
omnibus  negotiis,  modo  permaneat  strenua 
et  tenax  propositi,  et  praeterea,  homines  plu¬ 
rimos  qui  aliis  praenituerunt  arte  ulla  vel 
studio,  ad  initium,  ejus  amore  non  tam  cap¬ 
tos  fuisse,  quam  quodam  casu  fortuito  aut 
motu  crediderunt  adductos.  Sed  hoc  est 
evitare  potius  quam  rem  solvere.  Enim  in¬ 
tellectu  difficile  est,  qua  ratione,  hic  potius 
quam  alter  motus  fortuitus,  insignes  effectus 

edere  potest,  ni  animum  accipere  natura  dis¬ 
posuit;  non  aliter  ac  quaevis  materia  us¬ 
tioni  apta,  scintillaobjecta,  facile  accenditur. 
Nec  minus  in  obscuro  est,  si  omnia  valerent 
externa  et  nil  interna,  quare,  mente  aequa¬ 
liter  ad  omnia  se  gerente,  una  impressio  tan¬ 
ta  vi  polleret  in  mente  mutanda,  et  ceterae, 
omnes  per  decursum  vitae  pro  nihilo  aesti¬ 
marentur  ;  et  profecto  nemini  latet,  inculta 
ingenia quorundam hominum,  aliis  instructis 
omni  studiorum  disciplina  haud  raro  ante¬ 
cellunt. 

Omnes  facultates  ex  cerebro  pendere,  sa¬ 
tis  manifestum  esse  ex  sequentibus  dicunt. 
Si  hoc  vehementer  comprimatur,  abolentur 
sensus  et  memoria,  quinetiam  suadent  nos 
omnes  esse  conscios  ex  cerebro  cogitare,  et 
tantum  commercium  cum  mente  habere, 
ut  si  illud  mole  praestet,  dotes  eximias  hu¬ 
jus  semper  esse  expectandas.  Infantibus, 
naturam  cerebri  teneram  esse  et  mollem, 
quapropter  ideas  paucas,  inchoatas  esse,  et 
mentem  fere  nullam.  Dum  in  senibus  qui- 

bus  moles  parva,  et  materia  rigida  est,  robur 
et  vigorem  animi  maxime  languescere.  Pro¬ 
inde  et  leges  mentis  et  cerebri  sic  constitutas 
esse,  ut  injuria  uno  ne  quidem  inferri  potest, 
quin  serius  ocyus  hanc  sentiret  alter.  Qui¬ 
bus  varii  auctores  narraverunt  de  vulneri¬ 
bus  cerebro  inflictis,  sed  sine  laesione  facul¬ 
tatum,  etiam  cum  pars  substantiae  amissa 
fuit,  fidem  adhibendam  esse  negant,  utpote 
tunc  temporis,  omnibus  ignoti  fuerunt  et  nu¬ 
merus  et  situs  organorum;  et  hydrocephalicis, 
quibus  omnes  facultates  illaesae,  structuram 
cerebri  incolumem  esse  notant,  sed  ex  tenui¬ 
tate  plus  spatii  occupare.  His  praemissis, 
proxime  quaerunt,  an  hae  facultates  ex  toto 
substantia  cerebri,  vel  parte  singulis  propria 
exerceantur. 

Fere  omnibus  philosophis  qui  hunc  rem 
excogitaverunt,  persuasum  est,  mentem  agi¬ 
tare  imperium  ex  loco  sibi  proprio,  cui  no¬ 
men  inditum  sensorium  commune,  et  ex 
hac  quasi  arce  instar  regis,  ad  ceterum  cor¬ 
pus  sua  mandata  perferre.  Sed  haud  con- 

ventum  est  inter  se,  ubi  hoc  locari  debet. 
Hinc,  quot  varii  auctores  de  bac  re  scripse¬ 
runt,  tot  diversis  partibus  cerebri  posue¬ 
runt,  in  glandula  pineali,  medulla  oblonga¬ 
ta,  ponte  varolii,  et  multis  aliis  quos  hic 
taedet  meminisse.  Errores  tantorum  homi¬ 
num  satis  docent  quantum  inane  est  in  stu¬ 
diis  hujuscemodi,  et  quam  parum  naturam 
mentis  patefaceret,  si  cognitum  fuisset  resi¬ 
dere  in  parte  circumscripta  cerebri.  Ex  al¬ 
tera  parte,  nostri  auctores  persuadent  sibi  ex- 
anatomia,  et  sequentibus  argumentis,  totam 
ejus  massam  eodem  tempore  non  versari  in 
officiis  tam  variis  exercendis.  Nusquam 
in  corpore  eandem  partem  pluribus  inservire 
usibus.  Sensus  externos  habere  instrumen¬ 
ta,  pro  natura  eorum  et  usu  admodum  di¬ 
versa,  nec  alterum  vice  alterius  perfungi. 
Jecur  non  urinam,  nec  renes  bilem  secerne¬ 
re:  sicuti  partes  cerebri  humani  numero  ma¬ 
jores  sunt  quam  aliorum  animalium,  ita  do¬ 
tes  animi  praestantiores  esse.  Quidam 
poetas  esse,  alios  pictores,  maximae  fa¬ 
mae  nescios  laboris,  et  quodam  quasi  numi- 

ne  afflatos,  dum  alios  summis  viribus  assidue 
incumbere  videmus,  nec  evehere  se  ultra  me¬ 
diocritatem.  Cum  taedet  nos  sermonis  jeju¬ 
nae  diu  productae, non  minus  postea  delectari 
sonis  musicis.  In  somniis  etiam,  quo  tem¬ 
pore  aliquae  facultates  conquiescunt,  caete- 
ras  acutiores  fieri,  hinc  nos  iis  temporibus 
praeditos  quasi  mente  capaciore,  vi  et  copia 
insolita  cogitare  et  loqui.  Denique,  non 
novam  esse  opinionem,  cerebrum  constare 
ex  plurimis  organis  consitis,  sic  credidisse 
homines  celeberrimos,  inter  quos,  Boer- 
ha avius,  Haller,  Prochasker  et  alii 
multi  recenseantur.  Naturam  haec  organa 
omnibus  dedisse,  sed  quibusdam  valde  con¬ 
spicua,  nec  quo  magis  molem  eorum,  eo  ma¬ 
gis  vim  accrescere, absurdum  esse  existimant. 
Nam  aiunt,  omnia  anim  aliaquae  habent  ner¬ 
vos  grandiores  alicui  sensu  distributos,  iis 
plerumque  illam  sensum  maxime  acutum 
esse,  quod  satis  liquet  ex  canibus  et  aliis 
animalibus  praedatoriis,  quibus  ossa  narium 
valde  convoluta,  latam  superficiem  praebent 
nervis.  Jecur  magnum  quoque  plus  seeer- 

nere  quam  exiguum,  quemadmodum  magnes 
ampla,  vi  majore  attrahendi,  parvo  praepollet. 

Observatio  multa  et  saepe  iterata  necessa¬ 
ria  fuit  ut  situs,  magnitudo,  figura,  et  nume¬ 
rus  organorum  recte  statuerentur,  et  Doctor 
G.  summo  labore  omnia  agitavit  quae  rei 
alicui  auxilio  afforent.  Ubique  terrarum 
exquisivit  homines  aliqua  arte  aut  faculta¬ 
te  insignes,  capita  inspexit,  et  si  quid  dig¬ 
num  memoriae  fuisset,  simulacris  factis  con¬ 
servavit,  necnon  carceres  adiit,  et  craniis 
multorum  sibi  consultis  mores  et  crimina 
feliciter  praedixit.  Quaedam  indicia  anima¬ 
lia  bruta  praebuerunt  sibi,  et  nullum  or¬ 
ganum  satis  excogitatum,  aut  pro  comperto 
habuit,  nisi  ex  omni  diversitate  loci  et  condi¬ 
tionis  confirmatum.  Omnino  alienum  foret 
meo  proposito,  speciatim  memorare,  omnes 
facultates  aut  modum  quo  detectae  fuerunt, 
nec  lubet  respicere,  quantum  fructus  artes  et 
scientiae  suscepturae  sunt  hac  nova  philoso¬ 
phia  priusquam  de  ejus  veritate  certi  sumus. 

igitur  nunc  restat,  pauca  quae  his  splendidis 
opinionibus  adversantur,  ut  proferrem. 

Imprimis  objici  potestverum  exquirere  per 
analogiam,  raro  quid  utile  promittit  certiori¬ 
bus  scientiis,  sed  longe  aberrat  vero  qui  ali¬ 
quid  sumit  exploratum  ejus  ope  de  natura  ce¬ 
rebri.  Similitudines  quas  vident  cerebrum  in¬ 
ter  et  sensus,  me  judice,  fictae  sunt  et  con¬ 
tra  naturam.  Auris  sonis,  oculusque  luce 
afficitur,  non  ex  nervis  solis  in  has  partes  dis.- 
tributis,  enim,  organum  proprium  et  diver¬ 
sum  singulis  sensibus  nil  minus  est  necessa¬ 
rium.  At  contra  cerebrum  si  conspiciamus, 
undique  exhibet  se  oculis  ejusdem  speciei, 
et  partes  quae,  ut  quidam  volunt,  incitant  ad 
pugnam  aut  fugam,  quae  gignere  prolem 
aut  jugulare  urgent,  nullo  discrimine  mutuo 
sibi  referunt.  Ex  iis  argumentis  constat, 
non  haec  varia  organa  adeo  comperta  habere 
experientia,  ut  qui  non  putaverunt  rem  aliis 
auxiliis  egere. 


Nec  magis  dicerem  sensus  internos  aeque 

ae  externos,  propriis  organis  accommodari, 
quia  mens  sermone  longo  aut  alia  re  molesta 
defatigata,  studiis  contrariis  reficitur.  Nam 
res  aliis  rationibus  satis  feliciter  cedit.  Non, 
cui  bona  fortunae  perpetuo  affluunt  rivo, 
nomen  beati  rectius  occupat  ac  ille,  qui  in 
variis  versatus,  modo  res  adversae,  modo 
prosperae  sibi  alternantur.  Tanta  pars  ju¬ 
cunditatis  est  varietas.  Singulique  sensus 
formantur  accipere  dolorem,  aut  voluptatem,, 
variis  fontibus  ;  hinc  undique  mira  diversi¬ 
tas  rerum  summo  opifice  provisa,  ut  omnes 
proprio  gaudio  expleantur.  Quidam  soni 
musici  tardant  et  reprimunt  omnes  animi 
motus  et  corporis,  et  nescio  qua  languore 
et  inertia  afficiunt — alii  concitatiores,  vix 
post  cohibendos  reddunt,  et  mentibus 
anxiis  spem  reducunt.  Porro  sonos  quales¬ 
cunque,  quibus  excitamur  ad  furorem,  vel 
amore  solvimur,  omnes  excipit  unicum  au¬ 
ditus  organum.  Praeterea,  etsi  aditus  in¬ 
numeri  patent  voluptatum  per  oculum  stu¬ 
diosis  operum  naturae,  omnes  variae  species 
rerum  quotquot  sint,  una  depinguntur  re- 

tina.  Nec  ventriculus  differt  pro  ut  varia 
alimenta  ingerantur,  sed  unus  omnia  recipit 
et  concoquit.  Nonne  fas  igitur  nobis  dicere, 
his  exemplis  inductis,  cerebrum  universum 
esse  organum  omnium  facultatum  ?  Mini¬ 
me  sane  ;  haec  merae  sunt  nugae, et  conjectu¬ 
rae  omnes  aequales  sunt  ubi  de  re  incognita 
proferuntur. 

Quod  ad  vim  animi  attinet,  quam  pariter 
ac  vis  magnetis,  aut  glandulae  secernentis, 
indicari  volunt  ex  ipsa  mole,  si  secum  pute¬ 
mus,  nil  magis  absimile  vero  est,  quam 
ut  subtiles,  et  eximiae  dotes  ingenii,  solam 
rationem  ejus  massae  observare,  vix  hoc  sa¬ 
tis  comprobatum  aliis  animalibus,  et  inter 
homines  adeo  non  semper  est,  ut  abiit,  in 
proverbio,  “  Great  head,  little  wit.”  Dif¬ 
ferentias  observandas  in  hominum  ingenio 
nemo  denegat,  sed  dubium  est  an  hae  re¬ 
ferendae  organis  iis  propriis  vel  satius  actio¬ 
ni  mutatae  cerebri  totius,  quod,  me  judice, 
magis  affine  est  aliis  exemplis  in  humano 
corpore. 

Sed.  quaestio  nunc  proxime  magni  momen¬ 
ti  se  offert,  an  caput  externum  accurate  ex¬ 
hibet  formas  cerebri,  et  easdem  rationes 
incrementi  observat,  sic  ut  semper  in¬ 
dex  verus  ejus  figurae  habeatur.  Lex 
est  physiologiae  et  nullis  anatomicis  non 
persuasa,  omnes  partes  duras,  pressu  et 
motu  molliorum  accipere  formas ;  hinc 
prominentiae  illae  ossium,  quae  diu  sus¬ 
tinuerunt  compressionem  musculorum  forti¬ 
orum.  Exempla  hujusmodi,  nusquam  cor¬ 
pore  humano  non  conspiciuntur,  sed  prae¬ 
sertim  pulchra  sunt  in  tigride,  ursa,  et  aliis 
praedatoriis  animalibus.  Huic  legi  confisus, 
celeberrimus  Cuvierus  nuper  Scientae  His¬ 
toriae  Naturalis  splendida  incrementa  attu¬ 
lit,  enim  ossibus  perspectis  solummodo  ani¬ 
malium  hodie  incognitorum,  feliciter  osten¬ 
dit  quam  aetatem,  indolem,  et  mores  olim 
habuerunt,  et  quem  locum  in  systemati  Lin- 
naeo  sibi  vindicarunt.  Licet  omnes  partes 
corporis  hac  conditione  crescere  assentimus, 
sunt  quaedam  tamen  propria  capiti,  nuper 

mihi  tradita  memoriae  dignissima*  quae  fer- 
me  faciunt  ut  crederem  scrutationem  ejus 
formae  externae  nil  unquam  apportaturum 
esse  certum,  de  statu  cerebri,  aut  faculta¬ 
tum  ex  eo  pendentium. 

Inter  viginti  capita  undique  collecta,  vix 
duo  congruunt  sibi  omnibus  partibus  ;  cum 
transverse  secantur  unum  latus  saepe  con¬ 
tortius  altero  apparet,  et  fere  nulla  pars  ejus 
circuli  simili  parti  oppositae  respondet, 
dum  alia  sunt  variae  crassitudinis.  Tale 
caput  proculdubio  manu  exploratum,  men- 
tiret  falsis  dotibus  ingenii.  Quod  si  aliqua 
vera  organa  adessent,  hac  tanta  obscuritate 
vix  cognosci  potuissent.  Praeterea,  bene 
notum  est  omnibus  his  rebus  versatis,  super¬ 
ficiem  internam  calvarii  saepe  eminere,  aut 
deprimi,  sine  quovis  rei  vestigio  extrinsecus 
conspiciendo.  Sed  praeter  omnia,  sinus 
frontales  omnino  prohibent  ne  organa  hac 
regione  posita  aliquid  credendum  de  cerebro 
indicarent. 

Doctores  G.  et  Spurzeimus,  haud  ignari 
quantum  hoc  adversatum  est  suis  opinioni¬ 
bus,  negant  se  unquam  vidisse  hos  sinus,  nisi 
in  insanis  aut  provectioribus  aetate.  Huic 
eodem  opinioni  accedit  Dominus  Combe,  qui 
hanc  novam  doctrinam  nuper  libro  eleganter 
scripto  defendit,  in  quo  etiam  citat  ex  epis¬ 
tola  cujusdam  sibi  noti  Parisio ,  similem 
sententiam,  scilicet,  post  magnum  laborem 
rei  impensum,  exceptis  maniacis,  nunquam 
se  didicisse  sinus  frontales  existere.  Dr 
Monro  e  contra  affirmat  se  vix  meminisse 
caput  cui  defuerunt,  modo  non  fuit  infan¬ 
tis,  et  valde  lubet  mihi  huic  assentire  quum 
magis  observationi  meo  convenit.  *  Quod 
si,  ut  quibusdam  placet,  hi  sinus  non  in¬ 
veniuntur  nisi  in  quodam  morbo  implici- 


*  Dr  Spurzeimus  olira  affirmavit  se  post  sectionem 
cranii  in  Theatro- Anatomico  hujus  scholae  non  invenire 
sinus  frontales.  Cujus  ratio  satis  evidens  secundum 
Doctorem  Monro,  nam  nimis  alta  incisio  facta  est. — 
Audi  Prelection.  Anatomicas ,  D.  Monro. 

certa  ejus  signa,  quae  moneant  ne  ob  falsa 

praesagia  omnibus  ludibrio  habeamur.  Sin 

minus,  vita  adhuc  superstite,  nulla  signa 

&  , 

morbida  exstiterint,  (et  non  morbum  con¬ 
stat  esse)  manet  hic  fons  perpetuus  erroris 
omnia  vitians,  et  quoniam  haec  cava  ali¬ 
quando  late  extendunt  per  alia  ossa  capitis, 
nemo  studiosus  doctrinae  scire  potuisset,  quo 
usque  adhiberet  fidem. 

Sed  auctores  nostri,  quamvis  submittunt 
rem  agitare  disputatione,  argumentis  solis 
se  obstrictos  esse  nolunt.  Nostrae  opinion¬ 
es,  inquiunt,  haud  tantis  carent  auxiliis. 
Parum  interest  nobis  quid  unus  vult  sibi, 
aut  alter  fingit,  experientia  nobis  docuit 
quae  non  aliis  eodem  studio  et  labore  re¬ 
cusabit,  nec  dubium  quod  aliquis,  periculo 
facto,  invenerit  naturam  non  minus  in  his 
quam  aliis  legibus,  semper  mirabilem  et  sibi 
constantem,  modo  affectus  et  dotes  animi 
externis  eorum  indiciis  recte  comparentur, 
tis,  nil  refert  hoc  scire,  nisi  semper  adsint 

Nil  facilius  quam  hoc  nobis  praescribere 
est,  sed  si  quis  secum  cogitet,  quot  organa 
in  exiguo  spatio  conferta,  rem  magnis  diffi¬ 
cultatibus  circumventam  esse  confitebitur, 
et  dubito  an  tyrocinium  peractum  in  tali 
negotio  satis  educaret  tactum.  Sed  non 
solum  tyronibus  est  locus  errori,  enim  usi¬ 
tatissimos  in  hac  scientia,  an  cuidam  or¬ 
ganum  amplum,  aut  nullum  adesset,  vidi 
nonnullos  acriter  disputare.  Ni  fallor,  haec 
obscuritas  haud  leve  tutamen  et  praesidium 
praebuit  huic  philosophiae,  cui  si  nulla 
fuisset,  jamdudum  plerisque  memoriis  ho¬ 
minum,  ut  nunc  fide,  excidisset. 

Sed  inter  homines  qui  conati  sunt  rem 
sua  experientia  probare, variae  sententiae  pro¬ 
latae  fuerunt.  Accepi  ex  medico  se  videre  ca¬ 
put  cujusdam  musici  sibi  noti  et  artis  scien- 
tissimi,  cui  proprium  organum  abfuit,  quod 
nullo  modo  fieri  oportuit,  et  eo  magis,  quia  hoc 
uno  studio  omnino  deditus  fuit.  Dr  Ro  get 
quo  nemo  impensius  operam  dedit  ut  pro- 

be  intelligat  rem  ita  dicit.* *  Alii  cultores 
nullum  contrectant  caput  sine  nova  confir¬ 
matione  doctrinae.  Quomodo  conciliantur 
haec  opiniones  adeo  inter  se  diversae.  F acile 
est,  prout  fidem  adhibeamus,  eaquae  velimus 
aspicere.  Pro  mihi  valde  suspicor  istis  di- 
vinatoribus  famae  futurae,  mores  non  mi¬ 
nus  ac  capita  hominum  cognita  esse,  et 
hinc  tulisse  haud  leve  auxilium  auguriis, 
instar  uromantum,  qui  nil  statuunt  certum 
de  natura  et  eventu  morbi,  priusquam  ex 
amicis  aegrotantis  ejus  signa  et  historiam 
furtim  acceperunt.  Fortasse  ex  eadem  ori¬ 
gine  tanta  auctoritas  huic  doctrinae  ex  par¬ 
entibus  nuper  orta  est,  et  equidem,  non 

_ 

*  As  far  as  Ihave  myselfhad  an  opportunity  of  com- 
paring  the  results  they  pretend  to  have  obtained  with 
my  own  experience,  I  cannot  say  that  I  have  found 
fhem  in  any  degree  verified.  I  at  one  time  took  consi- 
cerable  pains  on  this  subject  to  make  observations,  and 
am  persuaded  that  I  met  in  the  course  of  them  nearly 
as  many  exceptions  to  the  rules  as  instances  in  confirma- 
tion  of  them.  One  tliing  I  was  fully  convinced  of,  viz. 
the  great  difficulty  of  conduc ting  investi gations  of  this 
nature. —  Vide  Epistolam  ad  Dom.  Combe. 

miror  patres  diu  perculsos  ingeniis  filiorum, 
facile  eorum  capitibus  omnia  ad  vota  in¬ 
venire. 

Sed  quoniam  tanta  et  sola  fiducia  poni¬ 
tur  his  auctoribus  in  rebus  sibi  observatis, 
pretium  est  operae  quaerere,  ex  qua  cura 
et  consilio  observationes  factae  sunt.  Motus 
omnes  corporis  eo  semper  tendere,  aiunt, 
quo  organa  cuique  propria  impellunt,  hinc 
homines  superbi  semper  erecti  et  capite 
perrecto  incedunt,  quia  causa  hujus  motus 
in  summo  vertice  haeret.  Meligiosi  non  ten¬ 
dunt  lumina  ad  coelum  quia  ibi  habitat 
Deus,  sed  propter  organum  venerationis  par¬ 
te  superiori  capitis  situm.  Facultatis  ama¬ 
toria  primum  detecta  fuit  a  D.  Gall,  in 
muliere  quodam  epilepsia  laboranti.  Ingru¬ 
ente  paroxysmo,  semper  retro  lapsa  est.  Cum 
quondam  jam  casam  sustinuit,  manu  admota 
infra  occiput,  hanc  partem  ampliorem  et  so¬ 
lito  calidiorem  sensit,  ideoque  hac  parte 
posuit  organum.  Timidi  scalpunt  caput 
ut  ex  eo  fortitudinem  sibi  eliciant;  et  quum 

Sternei  imago  depicta  est  cum  digito 
fronti  imposito,  hunc  locum  facultatem 
dare  lepida  et  faceta  dicendi,  argumentum 
haud  leve  ducunt.  Nescio  quibus  exemplis 
adducti,  (nisi  quaedam  animalia  indicia  rei 
praebuerunt)  omnes  instinctus  referunt  ad 
lobos  cerebri  posteriores ;  sed  oves,  simiae, 
canes,  et  alia  quibus  maxima  vis  instinctus 
est,  prorsus  carent  his  lobis  ubi  haec  maxi¬ 
ma  esse  dicitur,  nam  partes  similes  cerebri 
in  hominibus  ac  brutis,  non  iisdem  cranii 
partibus  respondent. 

■>>'2'  ■  ri't  aisrj&i?  faitrscL  rtp 

Sed  denique  liceat  nobis  rogare  quorsum 
haec  tam  splendida  tendunt.  Si  homo  se- 
cum  portat  omnes  fortunas,  et  praeter  quod 
in  capite  sibi  natum  est,  natura  nec  dedit, 
nec  aliqua  cura  aut  diligentia  conferre  po¬ 
tuerint,  tum  plane  omni  labore  defuncti 
sumus,  et  extremae  dementiae  fuisset  sem- 
per  frustra  niti,  nec  aliquid  quaerere  se  fa¬ 
tigando.  Quod  si  hoc  persuasum  fuit  ho¬ 
minibus,  omnis  amor  et  studium  caeteros 
praestandi,  omnis  spes  attingendi  praemia 

jucunda  virtutis  et  laboris  extincti  forent  in 
pectore,  et  pro  vice,  desidia  et  ignavia  inve¬ 
recunda, totum  usurparent  hominem.  Etpro- 
fecto,  pauci  melius  hoc  norunt  uti  argumen¬ 
to,  quam  ii  parum  cupidine  literarum  imbu¬ 
ti  et  laborem  respuentes  qui  aride  pro  "excu¬ 
satione  et  causa  suae  ignorantiae  assumunt. 
Haud  equidem  denego,  quosdam  homines 
poetas  et  musicos,  alios  supereminere  arte 
Apollinari  et  nulla  fere  disciplina  imitandos. 
Sed  alias  facultates  sentimus,  quales  sunt 
judicium,  memoria,  vires  acquirere  et  accres¬ 
cere,  haud  secus  ac  corpora  nostra,  usu  et 
cultura.  Omnes  primo  aditus  scientiarum 
difficiles,  et  ingrati,  donec  mens  paulatim 
assuefacta,  tandem  totis  viribus  incumbit. 
Quod  fit  etiam  sub  initio  studiorum,  inter 
homines  celeberrimos.  Nec  munificentia 
naturae  quibusdam  largita  est  mentem  ca¬ 
paciorem,  quam  alii  suo  ardore  et  industria 
sibi  compararunt,  ni  labor  ipse  pars  ingenii 
praeditissimi  semper  habeatur.  Magnopere 
veneror  quod  genium  vocamus,  nec  dissen¬ 
tirem  iis,  qui  dicunt  munus  esse  a  Deo  mor- 

talibus  tributum,  credo  tamen  rariorem  esse 
opinione,  et  videmur  peccare  in  numen  ve¬ 
nerandum,  quum  omne  discrimen  parvi  in¬ 
genii  ejus  beneficio  perpetuo  adjudicamus. 
Quantum  excellentiae  assidua  exercitatio 
promittit,  multi  clari  docent,  qui  recti  se 
omni  operae  aequos,  et  viribus  semper  in 
unum  impensis,  denique  famae  et  laboris 
monumenta  perennia  exigerunt.  Quinetiam, 
nulli  non  consecuti  sunt,  praeter  spem,  ea 
quae  vix  quondam  concessura  fuisse  ullo  la¬ 
bori  putaverunt.  Nonne  mens  et  corpus 
hac  conditione  sociantur  ut  cum  hoc  assidua 
exercitatione  flexibilius  fit  et  magis  robo¬ 
re  indies  in  crescat,  illius  usu  perpetuo  et  cul¬ 
tura  vires  sine  limite  augeri  possint,  modo 
studium  et  ardor  permaneant  ? 

Quod  si  Ne wt onus  ipse  immortalis  con¬ 
fessus  est,  quantum  famae  ejus' perseveran¬ 
tiae  debuit,  eo  magis  non  oportet  nos  crede¬ 
re  doctrinam  et  sapientiam  invadere  invitos, 
ut  imbres  lapsi  e  coelo,  sed  potius  ut  multa 
anxietate  et  labore  esse  acquirendos. 

Sed  haec  philosophia  ducit  ad  alias  conclu¬ 
siones  non  magis  vero  affines.  Etenim  si 
vera  sit,  non  solum  persuadet  omnes  facul¬ 
tates  ingenii  et  intellectus  exiguo  spatio  cir¬ 
cumscriptas  quas  non  transire  possunt,  sed 
nos  omnia  agere  et  moliri  ex  ineluctabili  vi, 
et  virtutes  et  vitia  non  voluntate,  sed  ex 
quadam  necessitate  enasci.  Quo  minus  ta¬ 
men  liceat  nobis  ad  haec  concilia  pervenire, 
rationem  lumen  gubernatorem  vitae  ut 
grandia  organa  et  sibi  inimica  semper  pos¬ 
se  reprimere  motus  abnormes,  contendunt. 
Sed  historia  humanae  gentis  docet,  valde  ad¬ 
huc  impar  praelium  sustinere,  et  quid  effec¬ 
tura  est  contra  hoc  densum  agmen  hostium 
plane  nescio.  Nonne  satis  in  errorem  et 
vitia  adigunt  illecebrae  ex  spe  impuni¬ 
tatis,  improba  consuetudo  peccandi,  corpus 
vitio  pronum,  quin  organum  praeter  haec 
necessarium  est  ut  in  ipsum  impellamur  cri¬ 
men  ?  Hostes  prudentiae  undique  numero 
augentur,  enim  omnis  mala  propensio  sor¬ 
tita  est  regnum  sibi  in  cerebro,  dum  ratio 
ipsa  cui  magis  fuit  opus  aliquo  praesidio. 

nullum  auxilium  accipit,  ni  fortasse  ex  orga¬ 
no,  fortuito,  coorto  sibi  amico.  An  dubitan¬ 
dum  est,  si  aliquis,  propter  organum  necis 
grande  in  capite,  hominem  occideret,  iisdem 
suppliciis  non  meruisse  ac  ille  cui  hoc  sig¬ 
num  lethale  prorsus  abfuit.  Alia  persuasio 
fere  cogit  male  sentire  de  sapientia  summi 
numinis  qua  hic  mundus  gubernatur,  et  cir¬ 
cumdat  novis  tenebris  questionem,  an  homo 
sua  sponte  est,  vel  ex  quavis  inevitabili  ne¬ 
cessitate  agit.  Longe  absit  nobis  putare,  De¬ 
um  ita  ludere  fato  mortalium,  ut  aliquid  im¬ 
pertiret  quod  serius  ocius  certo  exitio  foret. 
Potius  theologi,  quam  medici  est,  prosequi 
quorsum  ultra  tendit  haec  opinio,  sed  vix  is¬ 
ta  recta  fieri  potest,  quae  tollit  omnem  spem 
et  laudem  virtute,  dedecus  et  infamiam  vi¬ 
tio,  et  totum  hominem  potius  machinam  fa¬ 
cit,  quam  animal  rationis  particeps. 

Haec,  quantum  intellexi,  est  singularis 
doctrina,  quae,  a  tempore  quo  primum  pro¬ 
mulgata  fuit,  omnium  attentionem  arripuit. 
Quidam  equidem  inde  expectaverunt  fructos 

maximos,  et  adhuc  putant  posituram  esse 
philosophiam  mentis  humani  certis  funda- 
mentis,  et  hanc  iis  tenebris  expurgatur¬ 
am,  quibus  tam  diu  ejus  splendor  obduc¬ 
tus  fuit.  Medici,  fere,  soli  probe  moniti 
subito  ortu  et  occasu  tot  opinionum  celebri¬ 
um  in  sua  arte,  (quibus  vix  hodie  restat  um¬ 
bra  nominis)  universo  clamori  non  se  addix¬ 
erunt.  Hoc  systema,  instar  plurium,  satis 
feliciter  quaedam  explicat, neque  iisdem  tam 
absimile  ut  non  nimium  aggrediendo  magnis 
excidit  ausis. 

Scientiae  physiognomiae,  huic  affinis,  et 
antiquissimis  philosophis  excultae,  si  prin¬ 
cipia  cum  hac  nova  comparata  sint,  certa  et 
fixa  apparent.  Nam  ubicunque  situs  est 
animus,  facile  est  intelligere  motus  muscu¬ 
lorum,  quos  omnes  dirigit,  eodem  modo  sae¬ 
pe  iteratas,  tandem  tribuere  posse  eam  figu¬ 
ram  et  speciem  vultui,  quae  meritis  conditio¬ 
nem  et  indolem  bene  exprimeret.  Accedit, 
quod  lexnaturae  generalis  videtur,  ut  species 
externa  naturam  internam  aliquanto  indica¬ 
ret.  Sed  post  hanc  scientiam  tot  seculorum 

experientia  auctam, et  tantis  ingeniis  philoso¬ 
phorum,  homo  sapiens  vix  aliquid  ejus  prae¬ 
sagiis  credit,  ita  ut  quibusdam  persuasum 
est,  nunquam  mortalibus  daturum  est  futu¬ 
ra  praediscere.  Sed  haec  doctrina  phrenolo- 
gica,  heri  quasi  nata  et  fere  enixa  observa¬ 
tionibus  duorum  solummodo  virorum  adhuc 
nullam  occasionem  videndi  vera  an  falsa  sit 
praebuit,  et  post  omnia  dubia  et  falsa  a  veris 
segregata  vix  superest,  mea  opinione,  quod 
non  notissimum  fuit  antiquioribus.  Omnes 
norunt,  rationem  quodammodo  observandam 
esse  inter  figuram  partes  anterioris  capitis, 
et  animi  facultates,  in  hominibus  ac  brutis 
animalibus ;  sed  praeter  hoc,  usus  singulo¬ 
rum  partium  cerebri  mihi  esse  in  atra  caligi¬ 
ne  adhuc  mersae  videntur.  Ut  concluderem 
cum  sententia  celeberrimi.  Blumenbachii 
fortasse  non  multum,  absimilis  vero.  Quum 
olim  saepe  rogatus  a  Doetore  Spurzeimo 
quid  sentiret  de  ejus  opinionibus,  hoc  me¬ 
morabile  responsum  dedisse  fertur,  multa 
iis  inesse  vera  et  multa  nova  sed  vera  non 
nova,  et  nova  non  vera  se  esse  putare. 

